د جنوبي وزیرستان کډوال خپلو کلو ته ستنیږي
حکومتي چارواکو عدنان بیټني ته ویلي د خیبر ایجنسۍ کډوال به خپلو سېمو ته د بیرته تگ عمل د مارچ د میاشت د ٢٠ مې نیټې نه شورو کوي. او د شمالي وزیرستان د بې کوره شوو خلکو خپلو کلو ته د ستنیدو دپاره د مارچ د میاشت ٣١ مه نیټه په موقتي توگه ټاکل شوي خو قوي فیصله به ورسته کولی شي
ټانک — بې امنۍ دلاسه بې کوره شوو د جنوبي وزیرستان د سروکۍ او سره روغه اوسیدونکو نن د گل یا دوشنبې د ورځې نه خپلو کلو ته د ستنیدو لړۍ شورو کړه. د کډوالو د بیرته تگ دغه عمل به د اپریل د څلورمې نیټې پورې جاري وي. د جنوبي وزیرستان د کډوالو خپل وطن ته د تگ په لړ کې د وي او ای ډیوه خبریال عدنان بیټني ټانک ته ورغلی او د کوړقلعې نه يي د سترگو لیدلی حال رالیږلی. حکومتي چارواکو عدنان بیټني ته ویلي د خیبر ایجنسۍ کډوال به خپلو سېمو ته د بیرته تگ عمل د مارچ د میاشت د ٢٠ مې نیټې نه شورو کوي. او د شمالي وزیرستان د بې کوره شوو خلکو خپلو کلو ته د ستنیدو دپاره د مارچ د میاشت ٣١ مه نیټه په موقتي توگه ټاکل شوي خو قوي فیصله به ورسته کولی شي. د جنوبي وزیرستان د سروکۍ او سره روغه تحصیلونو د کډوالو بیرته خپلو سېمو ته د تگ په هکله د عدنان بیټني د سترگو لیدلی حال دلته اوریدی شۍ: عدنان بېټنی د پښتونخوا په ډېره اسماعیل خان ښار کې د وي او اې ډیوه خبریال دی. هغه د افغانستان او پاکستان تر منځ د پولې دواړو غاړو خصوصاً له وزیرستانه د نورو مسلو تر څنګ د ترهګرۍ، جنګځپلو کډوالو، بشري حقونو او د دواړو هېوادونو تر منځ پر سیاسي اړیکو او اقتصاد رپوټونه جوړوي. نوموړي د ډېره اسماعیل خان له ګومل پوهنتونه د جرنلزم له زدکړو سره سره د سیاسیاتو ماسټري ډګري هم تر لاسه کړې ده.